Akraneskaupstaður gerir umferðaröryggisáætlun Frá undirritun samningsins . Í gær var undirritaður á Akranesi samningur milli Akraneskaupstaður og Umferðarstofa um umferðaröryggisáætlun . Ákvörðun um samninginn og áætlunina var tekin nýlega í bæjarstjórn Akraness með öllum greiddum atkvæðum . Umferðaröryggisáætlunin miðar að auknu umferðaröryggi í bæjarfélaginu og verður í því sambandi leitast við að virkja sem flesta hagsmunaaðila til þátttöku , segir Sigurður Helgason hjá Umferðarstofu . Markmið áætlunarinnar er að auka öryggi allra bæjarbúa og annarra sem leið eiga um bæinn . Stefnt er að fækkun óhappa og slysa í umferðinni og skilgreina aðferðir til að mæla árangur starfsins . Sérstök áhersla verður lögð á aðgerðir í þágu óvarinna vegfarenda , það er gangandi fólks og hjólreiðamanna . Umhverfi skóla , leikskóla , félagsmiðstöðva og íþróttamannvirkja verði metið sérstaklega með tilliti til umferðaröryggis . Gísli S. Einarsson bæjarstjóri og Birgir Hákonarson framkvæmdastjóri umferðaröryggissviðs Umferðarstofu undirrituðu samninginn í bæjarþingsalnum .